Úradný vestník L 031 , 09/02/1996 S. 0016 - 0017



Nariadenie Komisie (ES) č. 242/96 zo 7. februára 1996 o zatrieďovaní tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júna 1987 o colnej a štatistickej nomenklatúre a na Spoločný colný sadzobník [1], naposledy zmenený a doplnený nariadením (ES) č. 3009/95 [2], a najmä na jeho článok 9, keďže je nutné zabezpečiť jednotné používanie kombinovanej nomenklatúry pripojenej k uvedenému nariadeniu, je nevyhnutné prijať opatrenia na zatrieďovanie tovaru uvedeného v prílohe k tomuto nariadeniu; keďže nariadenie (EHS) č. 2658/87 určilo všeobecné pravidlá na interpretáciu kombinovanej nomenklatúry a keďže tieto pravidlá platia aj pre akúkoľvek inú nomenklatúru, ktorá je na nej úplne alebo sčasti založená alebo ktorá k nej pridáva ďalšie triedenie a je vytvorená špecifickými ustanoveniami spoločenstva, aby sa používali sadzobné alebo iné opatrenia týkajúce sa obehu tovaru; keďže podľa uvedených všeobecných pravidiel musí byť tovar uvedený v stĺpci 1 tabuľky, ktorá je pripojená k tomuto nariadeniu, zatrieďovaný podľa kódu KN uvedeného v stĺpci 2 na základe odôvodnenia zostaveného v stĺpci 3; keďže sa uznáva, že colnými úradmi členských štátov vydávané záväzné informácie o nomenklatúrnom zatriedení tovaru do kombinovanej nomenklatúry, ktoré nie sú v súlade s týmto nariadením, môžu byť ďalej držiteľom používané po dobu troch mesiacov podľa podmienok článku 12 ods. 6 nariadenia Rady (EHS) č. 2913/92 z 12. októbra 1992, ktorým sa zakladá Colný kódex spoločenstva [3], naposledy zmenené a doplnené nariadením Komisie (EHS) č. 2454/93 [4]; keďže opatrenia uvedené v tomto nariadení sú v súlade so stanoviskom, ktoré zaujala sekcia pre colnú a štatistickú nomenklatúru Výboru pre Colný kódex, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky sa teraz zatrieďuje v rámci kombinovanej nomenklatúry do príslušných kódov KN uvádzaných v stĺpci 2 tejto tabuľky. Článok 2 Záväzné informácie o nomenklatúrnom zatriedení tovaru vydávané colnými úradmi členských štátov, ktoré nie sú v súlade s týmto nariadením, sa môžu ďalej používať podľa nariadení článku 12 odsek 6 nariadenia (EHS) č. 2913/92 po dobu troch mesiacov. Článok 3 Toto nariadenie nadobúda účinnosť dvadsiaty prvý deň od jeho uverejnenia v Úradnom vestníku Európskych spoločenstiev. Nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 7. februára 1996 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 319, 30.12.1995, s. 1. [3] Ú. v. ES L 302, 19.10.1992, s. 1. [4] Ú. v. ES L 253, 11.10.1993, s. 1. -------------------------------------------------- PRÍLOHA Opis tovaru | Zatriedenie Kód KN | Odôvodnenie | (1) | (2) | (3) | Pištoľ na tlak vzduchu z plastu s vnútorným mechanizmom, ktorej vnútorná časť hlavne je z kovu, schopná vystreľovať guličky z plastu | 93040000 | Zatriedenie je určené ustanoveniami všeobecného pravidla 1 pre interpretáciu kombinovanej nomenklatúry a znením kódu KN 93040000 Zatriedenie tovaru do položky 9304 spočíva zvlášť v skutočnosti, že v dôsledku jeho dosahu a sily úderu môže spôsobiť zranenie. | --------------------------------------------------